**Սեսիլ Օբրի** (ֆր.՝ Cécile Aubry, օգոստոսի 3, 1928(1928-08-03)[…], Փարիզի 16-րդ շրջան, Փարիզ - հուլիսի 19, 2010(2010-07-19)[…], Դուրդան), ֆրանսիացի կինոդերասանուհի, գրող, սցենարիստ և ռեժիսոր։

Կենսագրություն
--------------

Սեսիլ Օբրիի իրական անունը Աննա-Խոսե Մադլենա Հենրիետա Բենար (ֆր.՝ Anne-José Madeleine Henriette Bénard) է։ Նա իր կարիերան սկսել է որպես պարուհի։ Քսան տարեկանում պայմանագիր է կնքել 20th Century Fox կինոստուդիայի հետ։ Անրի Ժորժ Կլուզոյի «Մանոն» ֆիլմում (1949) կատարած Մանոնի դերը բեկումնային է եղել նրա կարիերայում։ Ֆիլմն արժանացել է Վենետիկի կինոփառատոնի «Ոսկե առյուծ» մրցանակի, ինչից հետո 20th Century Fox ստուդիան նրան տվել է ռեժիսոր Հենրի Հաթաուեյի «Սև վարդ» (1950) ֆիլմի գլխավոր դերերից մեկը։ Այդ ֆիլմում նա նկարահանվել է մեծ աստղերի հետ միասին, ինչպիսիք էին Թայրոն Փաուերը և Օրսոն Ուելսը։ Այդ ժամանակ նա մեծ ժողովրդականություն է վայելել և՛ Ամերիկայում, և՛ իր հայրենիքում. ֆրանսիացի կինոլրագրողները մշտապես ուշադրություն էին դարձնում նրա վրա որպես ֆրանս-ամերիկյան աստղի։ 1951 թվականին Սեսիլ Օբրին խաղացել է ռեժիսոր Քրիստիան-Ժակի «Կապույտ մորուք» ֆիլմում, որը եղել է Ֆրանսիայում նկարահանված առաջին գունավոր ֆիլմերից մեկը։

Սակայն դրանից հետո նրա կինոկարիերան գրեթե ընդհատվել է։ Պատճառը եղել է գաղտնի ամուսնությունը Մարաքեշի փաշայի ավագ որդու՝ Սի Իբրահիմ Էլ Գլաուիի հետ։ Նրանք ամուսնացել են 1951 թվականին, և ամուսնությունը գաղտնի է պահվել 6 տարի, մինչև նրանք ամուսնալուծվել են Գլաուի տոհմի գահընկեց արվելուց գրեթե անմիջապես հետո։ Այս ժամանակ Օբրին կինոյում արդեն քիչ է խաղացել, դերեր ստացել է մեծ ընդմիջումներով։ Իսկ 1959 թվականին նա հայտարարել է կինոյից ընդհանրապես հեռանալու մասին՝ հայտարարելով, որ այն իրեն դուր էր գալիս միայն ճանապարհորդելու հնարավորության պատճառով։

Դրանից հետո Սեսիլ Օբրին Ֆրանսիայում զգալի հաջողությունների է հասել որպես մանկական գրքերի և մանկական հեռուստասերիալների սցենարների հեղինակ. տղայի և ձիու մասին պատմող «Պոլի» (Poly) մանկական գրքերի իր շարքը և տղայի ու շան մասին պատմող «Բելլը և Սեբաստյանը» (Belle et Sebastien) գրքերի շարքերի հիման վրա նա գրել է մանկական հեռուստասերիալների սցենարներ։ Երկու սերիալներում էլ գլխավոր հերոսին մարմնավորել է նրա որդին՝ Մեհդի էլ Գլաուին (լուսագրերում նա նշված է որպես պարզապես Մեհդի)։ «Պոլի», «Բելլը և Սեբաստյանը» և «Երիտասարդ Ֆաբրը» գրքերի երեք շարքերի հիման վրա նա ստեղծել է 10 հեռուստասերիալ։ Ֆրանսիայում նա ճանաչված է եղել և՛ որպես նախկին դերասանուհի, և՛ որպես մանկագիր ու սցենարիստ։

Սեսիլ Օբրին մահացել է 2010 թվականի հուլիսի 19-ին Դուրդանում (Էսոն, Ֆրանսիա) թոքերի քաղցկեղից 81 տարեկան հասակում։

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  Discogs — 2000.
3. 1 2 3 4  filmportal.de — 2005.
4. 1 2 3 4  Fichier des personnes décédées
5. 1 2 3  «Belle and Sebastian author Cecile Aubry dies at 81». *Big Cartoon Forum*. 2010 թ․ հուլիսի 20. Արխիվացված է օրիգինալից 2011 թ․ հուլիսի 24-ին.
6. ↑  *Elizabeth Sleeman* The International Who's Who of Women 2002. — Psychology Press, 2001. — С. 31—. — ISBN 978-1-85743-122-3
7. 1 2  Perrone, Pierre (2010 թ․ հուլիսի 31). «Cécile Aubry: French actress who went on to create the much-loved children's TV series 'Belle et Sébastien'». *Independent*. London. Վերցված է 2010 թ․ օգոստոսի 14-ին.
8. ↑  «Belle And Sebastien». *A Television Heaven Review*. Արխիվացված է օրիգինալից 2011 թ․ ապրիլի 14-ին. Վերցված է 2010 թ․ հուլիսի 22-ին.
9. ↑  «Mort de Cécile Aubry, auteure du feuilleton télévisé "Belle et Sébastien"». *LE MONDE*. AFP. 2010 թ․ հուլիսի 20.

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · Allmusic · AlloCiné · ČSFD · Դանիական ազգային ֆիլմագրություն · Discogs · Filmportal · Internet Movie Database · ԿինոՊոիսկ · MusicBrainz · Rotten Tomatoes · Find A Grave |
|  |
| 

|  Չափորոշչային վերահսկողություն |
| --- |
|  |
| BNE: XX4972393 · BNF: 11889433k · GND: 101843562X · ISNI: 0000000121250912 · LCCN: n50030847 · NDL: 00431888 · NKC: jo20000074112 · NLP: a0000001164083 · NTA: 069639221 · NUKAT: n95001479 · SUDOC: 026695081 · VIAF: 27060198 · WorldCat VIAF: 27060198 |

 |

 |